Materialet er en samling af mindre illustrerede fortællinger som nedslag i mine undersøgelser, der spænder fra opførelsen af den genetiske bo-celle til den påbegyndte realisering af det nyfortolkede parcelhus på Elborg Allé, som er omdrejningspunktet for hele udviklingsarbejdet og afsæt for den igangværende idéudvikling af tæt-lav typologier i vådområder på Amager og Skagen. Hertil kommer opførelsen af Københavns Højskole ved Hillerødgade på det yderste Frederiksberg. Udviklingsarbejdet foregår i samarbejde mellem mit institut på Kunstakademiets Arkitektskole, Atelier KHR (herunder flere erhvervs-Ph.d.er finansieret med støtte fra RealDania ), Masterklasse på DTU, praktiserende ingeniører, diverse producenter, myndigheder, brugere, naboer etc. Vi har indtil videre arbejdet med RealDanias ”6 fremme målsætninger” der nu med den nye kontrakt med KADK udvides til de 17 verdensmål med henblik på at forny disse efter 2030.

Disponering af materiale refererer til vedhæftede mapper.

**1. mappe**

En kort sammenfatning af min igangværende kunstneriske udviklingsvirksomhed. En sammenstilling af udviklingsprojekter hvor de enkelte projekter undersøger og udvikler et gensidigt potentiale med tanke på konkrete realiseringer.

**Elborg Alle 24, Dragør**

Som tidligere nævnt omdrejningspunktet for det igangværende udviklingsarbejde. Jeg ser dette projekt som et levende laboratorium for undersøgelserne i den tværfaglige kunstneriske virksomhed, som har fokus på en visionær nyfortolkning af bosætninger. Projektet foreligger som gennemarbejdet præfabrikeret byggesystem i polymere kompositmaterialer. De særligt udformede fundaments-elementer er ”nedlagt”, hvorfor bygningen er klar til gestaltning. Jeg har sat en forskningsmæssig undersøgelse i gang med henblik på at optimere de økologiske tiltag. Min byggetilladelse har indebåret nabo-orientering, hvorfor det igangværende projekt har involveret myndigheder og parcellister i dialoger om, hvordan vi med fordel kan bebygge et landskab på kanten af et fredet naturskønt område med risiko for grundvandstigninger.

**Tre parceller omkring Elborg Alle**

Tankerne og teorierne i forbindelse med udviklingen af det alternative parcelhus på Elborg Alle 24 har afstedkommet visionen om boligen som et dynamisk ”landskab” såvel organisatorisk som byggefysisk. Placeringen i landskabet som metafor for en analog byggefysisk tænkning.

Disse tanker leder til de efterfølgende udviklingsprojekter: En reformation af tæt-lav-typologien udformet som et landskab i to niveauer organiseret med henblik på skellet og bevægelsen mellem den private og den sociale sfære.

I første omgang indgår et mindre projekt bestående af 9 bo-enheder på 120 m2 fordelt på tre sammenhængende ubebyggede parceller i tæt nærhed til det igangværende byggeprojekt på Elborg Alle. Projektet udvikles i dialog med Tårnby Kommune.

**Skagen**

Projektet er en videre bearbejdning af tankerne i forbindelse med tæt-lav-boformen. I dette tilfælde på et tidligere TDC-areal, der udgør et sammenhængende naturskønt område på 108.000 m2 nord for Skagen by grænsende op til Vesterhavet og med udsigt til fyret i Nord.

Her forestiller jeg mig et viderebearbejdet udviklingsprojekt organiseret og udformet som flydende og fleksibel bosætning i en naturskøn kontekst med et særligt fokus på afkodninger af det sociale skema og nyfortolkninger af byggeriets indgreb i landskabet. Ikke mindst implicerer projektet løsninger på en hensynsfuld byggemodning af lavtliggende vådområder.

Projektet har været forelagt ejendomsselskabet Norden, der administrerer arealet for TDC. Norden tilslutter sig ideen. Projektet skal slutte ringen til funderingen på Elborg Alle – nu i optimeret udformning.

**Københavns Højskole**

Projektet – til en ny Højskole i København er under udvikling. Projektet er resultatet af et gennemført eksperimentelt undervisningsforløb på Kunstakademiets Arkitektskole under min ledelse. Projektet videreudvikles i samarbejde mellem KADK og Atelier KHR under inddragelse af eksterne kompetencer. Det gælder her som for de øvrige projekter, at Atelier KHRs forskningskompetencer er tilknyttet projektet. Projektet ser muligheden af at etablere ”Det Holistiske Akademi” til fremme af en særlig byudvikling med globalt perspektiv, i første omgang med sigte på FNs verdensmål.
Studieboligerne kan stå færdig til Verdenskonferencen i 2023 og i første omgang tjene til ophold for studerende under konferencen.

**2. mappe**

Supplerende materiale til den tidligere udstedte byggetilladelse. Materialet orienterer om materialitet og undersøgelser der har afstedkommet revisioner i forbindelse med udformningen af ramme- og fundaments konstruktioner.

**3. mappe**

Materialet udarbejdet i forbindelse med det oprindelige byggeandragende - udformningen har fokus på konteksten og den alternative boform.

**4. mappe**

Naboorientering – orienteringen er en forudsætning for udstedelse af byggetilladelse. Materialet erstatter en egentlig nabohøring.

**5. mappe**

Test-rapport - DTU

Den kandidatstuderende fra DTU var tilknyttet udviklingsprojektet Elborg Alle under tilblivelsen af de primære konstruktioner. Samarbejdet sker i forlængelse af det igangværende Ph.d.-studie i Atelieret. Arbejdet resulterer i et afsluttende kandidatspeciale med master-diplom med karakteren 12 på DTU

**6. mappe**

Elborg Alle som case for et kandidatspecielle på DTU.

Temaet er bygningsudformninger i glasfiberarmerede bygningskonstruktioner. Rapporten førte til en afsluttende master med diplom og karakteren 12.

**7. mappe**

Beskrivelse og tegningsdokumentation af byggeprojektet Elborg Alle

Projektet er tænkt som et generisk præfabrikeret byggesystem udformet som ”systemleverance”. Materialet i mappen er en oversigt der inkluderer element – materiale - og samstillingsdetalje.

Et igangværende arbejde består i at undersøge mulige organiske fiberkompositter til erstatning for de nu oliebaserede i de valgte Glasfiberprodukter

**8. mappe**

En rapport udarbejdet af Erhvervs-stipendiat Vicki Thake (en Ph.d. støttet af RealDania)

Rapporten dokumenterer projektet Elborg Alle som et tværfaglige samarbejde på tværs af forskning, studie og praksis under forberedelserne og nedlæggelsen af de 6 meter lange fundaments elementer.

Udgangspunktet for projektet er ingen brug af beton hvorfor renden til elementerne rettes af i udgravningen. Det efterfølgende jordtryk efter opfyldningen skal fastholde positionen af de efterfølgende gestaltninger.

**9. mappe**

Status p.t – naboerne i nærområdet har taget Elborg Alle til sig. Det åbner op for konstruktive dialoger. Jeg kommunikerer jævnligt projektets ideer på gavlen af redskabsskuret ligesom jeg i større fora forsøger at komme med ideer i forståelsen af at kvalificere stedets smukke landskabelige potentiale.

Jan Søndergaard